Vec C‑508/12

Walter Vapenik

proti

Josefovi Thurnerovi

(návrh na začatie prejudiciálneho konania podaný Landesgericht Salzburg)

„Priestor slobody, bezpečnosti a spravodlivosti — Nariadenie (ES) č. 805/2004 — Európsky exekučný titul pre nesporné nároky — Podmienky osvedčenia rozhodnutia ako exekučného titulu — Situácia, v ktorej bolo v členskom štáte veriteľa vydané rozhodnutie v spore medzi dvomi osobami nekonajúcimi v rámci obchodných činností alebo povolania“

Abstrakt – Rozsudok Súdneho dvora (deviata komora) z 5. decembra 2013

Súdna spolupráca v občianskych veciach – Vytvorenie európskeho exekučného titulu pre nesporné nároky – Nariadenie č. 805/2004 – Exekučné tituly, ktoré môžu byť osvedčené – Rozhodnutie vydané na základe zmluvy uzatvorenej medzi dvoma osobami nekonajúcimi v rámci obchodných činností alebo povolania – Vylúčenie

[Nariadenie Európskeho parlamentu a Rady č. 805/2004, článok 6 ods. 1 písm. d); nariadenie Rady č. 44/2001, článok 15 ods. 1 a článok 16 ods. 1 a 2]

Článok 6 ods. 1 písm. d) nariadenia č. 805/2004, ktorým sa vytvára európsky exekučný titul pre nesporné nároky, sa má vykladať v tom zmysle, že sa nevzťahuje na zmluvy uzavreté medzi dvomi osobami, ktoré nekonajú v rámci svojich obchodných činností alebo svojho povolania.

Zo znenia tohto článku vyplýva, že spotrebiteľ je osoba, ktorá uzavrela zmluvu na účel, ktorý nemožno považovať za súčasť jeho povolania. Toto ustanovenie nespresňuje, či na účely posúdenia zmluvnej strany ako „spotrebiteľa“ zohráva úlohu to, či jeho zmluvný partner koná v rámci svojho povolania. V tejto súvislosti na zabezpečenie dodržania cieľov sledovaných európskym normotvorcom v oblasti spotrebiteľských zmlúv, ako aj vnútorného súladu práva Únie treba najmä zohľadniť pojem „spotrebiteľ“ obsiahnutý v iných právnych predpisoch práva Únie a konkrétnejšie v nariadení č. 44/2001 o súdnej právomoci, uznávaní a výkone rozsudkov v občianskych a obchodných veciach. Vzhľadom na cieľ ochrany spotrebiteľov upravený v týchto ustanoveniach, ktorý sleduje obnovenie rovnosti strán pri zmluvách uzatváraných medzi spotrebiteľom a osobou konajúcou v rámci svojho povolania, nemožno uplatnenie týchto ustanovení rozšíriť na osoby, voči ktorým táto ochrana nie je opodstatnená. Keby sa v rámci nariadenia č. 805/2004 zvolila širšia definícia pojmu „spotrebiteľ“, než je definícia podľa nariadenia č. 44/2001, mohlo by to viesť k nesúladu pri uplatnení týchto dvoch nariadení. Z toho vyplýva, že pojem „spotrebiteľ“ v zmysle článku 6 ods. 1 písm. d) nariadenia č. 805/2004 sa vzťahuje na osobu, ktorá uzatvára zmluvu na účel, ktorý nie je možné považovať za súčasť jej povolania, s osobou konajúcou v rámci výkonu svojich obchodných činností alebo svojho povolania.

(pozri body 24, 25, 31, 37 – 39 a výrok)

Vec C‑508/12

Walter Vapenik

proti

Josefovi Thurnerovi

(návrh na začatie prejudiciálneho konania podaný Landesgericht Salzburg)

„Priestor slobody, bezpečnosti a spravodlivosti — Nariadenie (ES) č. 805/2004 — Európsky exekučný titul pre nesporné nároky — Podmienky osvedčenia rozhodnutia ako exekučného titulu — Situácia, v ktorej bolo v členskom štáte veriteľa vydané rozhodnutie v spore medzi dvomi osobami nekonajúcimi v rámci obchodných činností alebo povolania“

Abstrakt – Rozsudok Súdneho dvora (deviata komora) z 5. decembra 2013

Súdna spolupráca v občianskych veciach — Vytvorenie európskeho exekučného titulu pre nesporné nároky — Nariadenie č. 805/2004 — Exekučné tituly, ktoré môžu byť osvedčené — Rozhodnutie vydané na základe zmluvy uzatvorenej medzi dvoma osobami nekonajúcimi v rámci obchodných činností alebo povolania — Vylúčenie

[Nariadenie Európskeho parlamentu a Rady č. 805/2004, článok 6 ods. 1 písm. d); nariadenie Rady č. 44/2001, článok 15 ods. 1 a článok 16 ods. 1 a 2]

Článok 6 ods. 1 písm. d) nariadenia č. 805/2004, ktorým sa vytvára európsky exekučný titul pre nesporné nároky, sa má vykladať v tom zmysle, že sa nevzťahuje na zmluvy uzavreté medzi dvomi osobami, ktoré nekonajú v rámci svojich obchodných činností alebo svojho povolania.

Zo znenia tohto článku vyplýva, že spotrebiteľ je osoba, ktorá uzavrela zmluvu na účel, ktorý nemožno považovať za súčasť jeho povolania. Toto ustanovenie nespresňuje, či na účely posúdenia zmluvnej strany ako „spotrebiteľa“ zohráva úlohu to, či jeho zmluvný partner koná v rámci svojho povolania. V tejto súvislosti na zabezpečenie dodržania cieľov sledovaných európskym normotvorcom v oblasti spotrebiteľských zmlúv, ako aj vnútorného súladu práva Únie treba najmä zohľadniť pojem „spotrebiteľ“ obsiahnutý v iných právnych predpisoch práva Únie a konkrétnejšie v nariadení č. 44/2001 o súdnej právomoci, uznávaní a výkone rozsudkov v občianskych a obchodných veciach. Vzhľadom na cieľ ochrany spotrebiteľov upravený v týchto ustanoveniach, ktorý sleduje obnovenie rovnosti strán pri zmluvách uzatváraných medzi spotrebiteľom a osobou konajúcou v rámci svojho povolania, nemožno uplatnenie týchto ustanovení rozšíriť na osoby, voči ktorým táto ochrana nie je opodstatnená. Keby sa v rámci nariadenia č. 805/2004 zvolila širšia definícia pojmu „spotrebiteľ“, než je definícia podľa nariadenia č. 44/2001, mohlo by to viesť k nesúladu pri uplatnení týchto dvoch nariadení. Z toho vyplýva, že pojem „spotrebiteľ“ v zmysle článku 6 ods. 1 písm. d) nariadenia č. 805/2004 sa vzťahuje na osobu, ktorá uzatvára zmluvu na účel, ktorý nie je možné považovať za súčasť jej povolania, s osobou konajúcou v rámci výkonu svojich obchodných činností alebo svojho povolania.

(pozri body 24, 25, 31, 37 – 39 a výrok)